Влада Републике Србије је 2012. године уместо укинутог Министарства за Косово и Метохију формирала Канцеларију за Косово и Метохију. Под покровитељством Европске уније, у Бриселу је 19. априла 2013. године потписан споразум о нормализацији односа између Београда и Приштине. Споразум је предвиђао оснивање Заједнице српских општина. Међутим, тај део споразума није спроведен у дело због одуговлачења од стране Приштине. У склопу наставка преговачког процеса, при Влади Србије је 2015. године образована Канцеларија за координационе послове у преговарачком процесу са Привременим институцијама самоуправе у Приштини.